Cuneiform Tablet Kt 94/k 1021 (AKT 6a 219)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-{d}IM lá-dí-a en-um-a-šur en-na-sú-in a-šur-i-dí i-ku-pí-a ù li-lá qí-bi-ma um-ma en-um-a-šùr ù a-lá-ḫu-um-ma i-na 40 GÚ URUDU SIG₅ ša i-dí-a-šur um-me-a-ni e-pu-lu ša 22 GÚ URUDU SIG₅ ša li-bi₄ a-lá-ḫi-im KÙ.BABBAR-áp-šu a-na-kam né-nu um-me-a-ni nu-ṭá-ib ŠÀ.BA ša 22 GÚ URUDU qá-ta-tí-šu-nu ì-lí-a i-tur₄-DINGIR ù i-dí-ku-bu-um KÙ.BABBAR-áp-šu il₅-qé-ú ší-tí URUDU 18 GÚ 6 ma-na URUDU i li-bi i-dí-a-šur a-lá-an a-nim mì-ma i li-bi-šu ú-lá i-ba-ší šu-ma a-na qá-ta-tí-šu-nu en-um-a-šur ù i-ku-pí-a i-ma-ṣí-ú qá-ta-tí-šu-nu li-il₅-qé-ú-ma ší-bi šu-uk-na-šu-nu-tí bé-lu-ni a-tù-nu ú tí-ir-ta-ku-nu li-li-kam ù bé-lu KÙ.BABBAR ma-du-tum ša lá il₅-qé-ú-ni a-ḫu-ru